paragraph_text: Njegova karijera počinje sa 16 godina kada kao jedan od najnadarenijih igrača iz Srbije potpisuje profesionalni ugovor s nogometnim klubom iz rodnog mjesta Loznice. Sa 17 godina postaje standardni igrač i nositelj tadašnjeg prvoligaša iz Loznice. Samo godinu dana kasnije poslije svega odigranih 28 utakmica za F.K. Loznica odlazi u talijanski klub A.C. Parma za tadašnjih milijun njemačkih maraka. To je još uvijek najveći transfer koji je F.K. Loznica napravila u svojoj povijesti.